Vandeadvokaat Ave Piik on spetsialiseerunud infotehnoloogia ja kommunikatsiooni valdkonnale olles nõustanud muuhulgas mitmeid infotehnoloogia- ja meediaettevõtete ostu-müügitehinguid. Lisaks nõustab ta kliente ka kõigis äriühingute ühinemiste, omandamiste ning restruktureerimise aspektides, samuti ettevõtete igapäevase juhtimisega seotud õiguslikes küsimustes. Ave on esinenud mitmetel ConnectEstonia ning ITechLaw konverentsidel äriõigust ning intellektuaalset omandit puudutavate ettekannetega ning ta on Rahvusvahelise Noorte Advokaatide Ühingu (AIJA) tehnoloogia, meedia ja intellektuaalse omandi ning korporatiivsete omandamiste ja ühisettevõtete komisjoni liige. Lisaks on Ave Äripäeva käsiraamatute sarjas ilmuva  IT juhtimise käsiraamatu õigusalaste peatükkide autor.